Afgørelse truffet af Det Blandede EØS-udvalg

nr. 8/2000

af 4. februar 2000

om ændring af bilag VI (social sikring) til EØS-aftalen

DET BLANDEDE EØS-UDVALG HAR -

under henvisning til aftalen om Det Europæiske Økonomiske Samarbejdsområde som tilpasset ved protokollen om tilpasning af aftalen om Det Europæiske Økonomiske Samarbejdsområde, i det følgende benævnt "aftalen", særlig artikel 98, og

ud fra følgende betragtninger:

(1) Bilag VI til aftalen blev ændret ved afgørelse nr. 81/1999 truffet af Det Blandede EØS-udvalg den 25. juni 1999(1).

(2) Rådets forordning (EF) nr. 307/1999 af 8. februar 1999 om ændring af forordning (EØF) nr. 1408/71 om anvendelse af de sociale sikringsordninger på arbejdstagere, selvstændige erhvervsdrivende og deres familiemedlemmer, der flytter inden for Fællesskabet, og af forordning (EØF) nr. 574/72 om regler til gennemførelse af forordning (EØF) nr. 1408/71, med henblik på at udvide dem til at omfatte studerende(2), bør indarbejdes i aftalen -

TRUFFET FØLGENDE AFGØRELSE:

Artikel 1

Punkt 1 (Rådets forordning (EØF) nr. 1408/71) i bilag VI til aftalen ændres således:

1) Følgende led indsættes: "- 399 R 0307: Rådets forordning (EF) nr. 307/1999 af 8. februar 1999 (EFT L 83 af 12.2.1999, s. 1)."

2) I tilpasning t) afdeling "P. ISLAND", indsættes følgende punkt: "3. Personer, som er forsikret i Island og registreret i det islandske folkeregister og bosat i Island, og som påbegynder studier i en anden stat, på hvilken denne forordning finder anvendelse, er omfattet af de islandske sociale sikringsordninger. Den studerendes forsikring er uafhængig af studiernes varighed. Forsikringen ophæves i tilfælde af flytning af bopæl fra Island til, eller erhvervsmæssig beskæftigelse i, en anden stat, på hvilken denne forordning finder anvendelse."

3) I tilpasning t), afdeling "R. NORGE", indsættes følgende punkt: "4. Personer, som er forsikret i Norge og omfattet af denne forordning, og som modtager et lån eller stipendium fra statens lånekasse for uddannelse (Statens lånekasse for utdanning) og studerer i en anden stat, på hvilken denne forordning finder anvendelse, er omfattet af den norske nationale sikringsordning. For så vidt angår studier i Danmark, Finland, Island og Sverige skal den studerende ligeledes være registreret i det norske folkeregister. Den studerendes forsikring er uafhængig af studiernes varighed. Forsikringen ophæves i tilfælde af erhversmæssig beskæftigelse i en anden stat, på hvilken denne forordning finder anvendelse."

Artikel 2

Følgende led indsoettes i punkt 2 (Rådets forordning (EØF) nr. 574/72) i bilag VI til aftalen: "- 399 R 0307: Rådets forordning (EF) nr. 307/1999 af 8. februar 1999 (EFT L 38 af 12.2.1999, s. 1)."

Artikel 3

Teksterne til forordning (EF) nr. 307/1999 på islandsk og norsk, som er knyttet til de respektive sproglige udgaver af denne afgørelse, er autentiske.

Artikel 4

Denne afgørelse træder i kraft den 5. februar 2000, forudsat at Det Blandede EØS-udvalg har modtaget alle fornødne meddelelser i henhold til aftalens artikel 103, stk. 1(3).

Artikel 5

Denne afgørelse offentliggøres i EØS-afsnittet i og EØS-tillægget til De Europæiske Fællesskabers Tidende.

Udfærdiget i Bruxelles, den 4. februar 2000.

På Det Blandede EØS-udvalgs vegne

F. Barbaso

Formand

(1) EFT L 296 af 23.11.2000, s. 37.

(2) EFT L 38 af 12.2.1999, s. 1.

(3) Ingen konstitutionelle bestemmelser angivet.